CELEX: 62009TN0363
Language: el
Date: 2009-09-17 00:00:00
Title: Υπόθεση T-363/09: Προσφυγή της 17ης Σεπτεμβρίου 2009 — Longevity Health Products κατά ΓΕΕΑ — Gruppo Lepetit (RESVEROL)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/80
            
         Προσφυγή της 17ης Σεπτεμβρίου 2009 — Longevity Health Products κατά ΓΕΕΑ — Gruppo Lepetit (RESVEROL)
   (Υπόθεση T-363/09)
   2009/C 267/143
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Longevity Health Products Inc. (Nassau, Μπαχάμες) (εκπρόσωπος: J. Korab, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Gruppo Lepetit SpA (Lainate, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να δεχθεί την προσφυγή·
            
         
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που εκδόθηκε στις 9 Ιουλίου 2009, στην υπόθεση R-1204/2008-2, και να απορρίψει την αίτηση περί κηρύξεως της ακυρότητας του κοινοτικού σήματος αριθ. 5 244 512, την οποία υπέβαλε η αντίδικος ενώπιον του τμήματος προσφυγών, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «RESVEROL» για προϊόντα και υπηρεσίες των κλάσεων 3, 5 και 35
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Οι καταχωρίσεις του σήματος «LESTEROL» ως εθνικού σήματος για προϊόντα της κλάσεως 5
   
      Απόφαση του τμήματος ανακοπών: Η ανακοπή έγινε δεκτή
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β′, του κανονισμού (ΕΚ) 207/2009, καθόσον κακώς έκρινε το τμήμα προσφυγών ότι υφίσταται κίνδυνος συγχύσεως μεταξύ των επίμαχων σημάτων.